
Rebolusyonaryong hustisya para sa 
mga biktima ng terorismo ng estado! 


ahigit limang taon nang ini- 
Meers ng rehimeng Arroyo 

ang todo-largang gera na ti- 
natawag nitong Oplan Bantay Laya. 
Mula nang manungkulan si Arroyo 
noong 2001, iniutos at pinabwelo | 
nito ang todo-todong pananalakay 
ng AFP, PNP, CAFGU, CVO at mga 
death squad sa mga kinokonsentra- pi’ 
hang larangang gerilya at marami- 
hang dinudukot at pinagpapatay [Y 
ang di armadong mga aktibista sa AA 
larangang ligal. = 

Ilampung libong mamamayan na 
ang nabiktima ng pamamaslang, 
pagtortyur, pambobomba, panana- 
kot, blokeyo sa pagkain at kabuha- 
yan, sapilitang ebakwasyon at iba 
pang karumal-dumal na paglabag sa 
karapatang-tao laluna sa mga pi- 
naghihinalaang base ng Bagong Hukbong Bayan 
(BHB). 

Mula 2002 ay matatag na nilalabanan na ng BHB 
ang Oplan Bantay Laya. Patuloy ang pag-igting ng 
mga taktikal na opensiba ng BHB kung saan nagaga- 
pi at pinipinsala nito ang mga yunit ng AFP at PNP. 
Gayon na lamang ang paghadlang at paggapi ng BHB 
sa Oplan Bantay Laya sa larangan ng armadong laba- 
nan. Sa desperasyon, pinatitindi ng mga duwag na pa- 
simuno nito na sina Arroyo, mga myembro ng kanyang 
Cabinet Oversight Committee on Internal Security 
(COCIS) at mga sagadsaring pasistang heneral tulad ni 


Paglaban ng mga anti- 
Arroyong grupo sa AFP 
PAHINA 5 


Mga tampok 
sa isyung ito... 


at PNP 


Mga doktor at nars, 
umaagos palabas 
ng bansa 


Jovito Palparan at kanilang mga galamay ang pagtar- 
get sa mga di armadong ligal na kalaban ng rehimeng 
Arroyo. 

Ang tumitinding pagtarget sa daan-daang lider ng 
mga grupong party list, aktibista ng mga organisa- 
syong masa, tagapagtaguyod ng karapatang-tao, abu- 
gado, pari at pastor, mamamahayag at iba pa ay ma- 
linaw na tanda ng kainutilan ng AFP at iba pang ar- 
madong galamay ng estado na hanapin at gapiin ang 
BHB. 

Hinding-hindi mapahihintulutan ng mamamayan 
at mga rebolusyonaryong pwersa na magpatuloy ang 


Panggegera ng Israel 
sa Lebanon 
at Palestine 


PAHINA 8 PAHINA 12 


walang pakundangang mga pama- 
maslang at pagdukot nang hindi 
naparurusahan ang mga responsab- 
le sa gayong mga krimen. Sumisi- 
gaw ang mamamayan na magawa- 
ran ng kaparusahan ang mga pasi- 
muno at operatibang nagsasagawa 
ng garapalang paglabag sa karapa- 
tang-tao ng mga di armadong akti- 
bista at sibilyang populasyon sa 
mga larangang gerilya. 

Dapat matatag at masiglang 
kumilos ang PKP, ang demokrati- 
kong gubyernong bayan, ang huk- 
bong bayan at ang mga organisa- 
syong masa, gayundin ang mga ka- 
mag-anak at mahal-sa-buhay ng 
mga biktima at iba pang nagmama- 
lasakit para magawaran ng rebolus- 
yonaryong hustisya ang mga pasis- 
tang kriminal. 

Ang ibayo pang pagpapatindi sa 
digmang bayan ang pangkalahatang 
pamamaraan upang mapalakas pa 
ang mga rebolusyonaryong pwersa, 
mapahina ang mga pwersa ng reak- 
syon at mapabilis ang pagpapatalsik 
sa pasistang rehimeng Arroyo. 

Ang kaaway ay maaaring padu- 
guin nang husto ng daan-daang 
platun ng BHB na maaaring mag- 
lunsad ng mga taktikal na opensiba 
sa buong bansa. 

Ang Ang Bayan ay inilalabas sa wi- 
kang Pilipino, Bisaya, Iloko, Hiligay- 
non, Waray at Ingles. 

Maaari itong i-download mula sa 
Philippine Revolution Web Central na 
matatagpuan sa: 

www.philippinerevolution.net 

Tumatanggap ang Ang Bayan ng 
mga kontribusyon sa anyo ng mga ar- 
tikulo at balita. Hinihikayat din ang 
mga mambabasa na magpaabot ng 
mga puna at rekomendasyon sa ikau- 
unlad ng ating pahayagan. Maaabot 
kami sa pamamagitan ng email sa: 

angbayan@yahoo.com 


Ang Ang Bayan ay inilalathala dalawang beses bawat buwan 
ng Komite Sentral ng Partido Komunista ng Pilipinas 


Kailangang-kailangan ding ilan- 
tad sa buong daigdig ang mga 
paglabag ng rehimen at mga pasis- 
tang pwersa. Dapat walang humpay 
na ilantad at kundenahin ng mga 
kamag-anak, kaibigan at organisa- 
syon ng mga biktima at ng mga lo- 
kal at pandaigdigang organisasyong 
nagtataguyod sa karapatang-tao 
ang mga pwersang militar, pulisya 
at paramilitar ng rehimen na res- 
ponsable sa gayong mga krimen. 

Dapat hadlangan ang plano ng 
rehimeng Arroyo na ipwera sa ligal 
na larangan ng pakikibaka ang mga 
progresibong partido. Nararapat la- 
mang na igiit ng mga pwersa sa li- 
gal na demokratikong kilusan ang 
kanilang karapatang makipagtung- 
gali sa iba pang pwersang pampu- 
litika sa paraang ligal at pulitikal. 

Gayunpaman, sa pagbwelo ng 
mga pasistang pakana ng rehimeng 
Arroyo ay dapat ding pabilisin ang 
mga pagsisikap na paunlarin ang 
kilusang lihim. May malilinaw nang 
senyales na binabalak ng rehimeng 
Arroyo na puksain ang ligal na de- 
mokratikong kilusan at monopoli- 
sahin ang kapangyarihang pampu- 
litika sa kalunsuran, tulad ng gina- 
wa ni Marcos bago niya ipataw ang 
batas militar noong 1972. Kaya da- 

pat magpaunlad ng malakas na ki- 
lusang lihim sa lahat ng lugar para 
magkaroon ng epektibong daluyan 
ang pakikibaka laban sa itatayong 
lantarang pasistang diktadura at 
maihanda ang mga ligal na aktibis- 
tang nagnanais nang kumilos sa 
kanayunan at lumahok sa arma- 
dong pakikibaka. 

Pero ang pinakamainam na para- 
an ng pagtugon sa kampanyang pa- 
mamaslang at madugong pang-iin- 
triga ng rehimen ay ang paglulun- 
sad ng BHB ng maririin at matutu- 
nog na bira sa mga pasimuno at 
operatiba ng Bantay Laya, mula sa 
antas ng COCIS hanggang sa antas 
ng mga death squad. Dapat magta- 
laga ng mga espesyal na tim para 
manmanan at arestuhin o labanan 
ang mga pasimuno at operatiba ng 
Oplan Bantay Laya. Pwedeng mag- 
mula muna sa mga gerilya ng BHB 
ang mga armadong partisanong 
magsasagawa ng mga kontra-atake 
laban sa mga pasimuno ng pampuli- 
tikang pamamaslang at mga opera- 
tiba ng mga death squad habang tu- 
luy-tuloy na binubuo ang mga yunit 
ng mga armadong partisano sa ka- 
lunsuran. Dapat ding pagsikapang 
rekrutin sa armadong rebolusyonar- 
yong kilusan at bigyan ng pulitiko- 
militar na pagsasanay ang mga na- 
kaligtas na biktima, mga kamag- 
anak, kaibigan, katrabaho o kasama 
ng mga martir. Sila ang may pinaka- 
malaking pagnanais na magpatupad 
ng rebolusyonaryong hustisya sa 
kagyat at sa pangmatagalan. 

Dapat samantalahin ang lahat 
ng mga paborableng pagkakataon 
para parusahan ang mga pasista, 
laluna sa mga lugar na mababa ang 
antas ng kanilang pagkaalerto. 

Gayundin, maibubwelta sa rehi- 
meng Arroyo ang sarili nitong pa- 
takarang todo-largang gera sa pa- 
mamagitan ng mga operasyong sa- 
botahe sa mga susing pasilidad mi- 
litar at mga negosyo ng mga sa- 
gadsaring pasista at maka-Arro- 
yong elemento. JAB 

PANANALANTA NG PASISTANG ESTADO 


Pagbiktima sa mga sibilyan 


pines (AFP) at Philippine National Police (PNP) ang mga sibilyan 


W: pakundangang binibiktima ng Armed Forces of the Philip- 


hindi lamang sa kanayunan kundi pati sa kalunsuran. 


Hulyo 20. Pinaslang si Madon- 
na Castillo, 31, secretary general ng 
Anakpawis at Bayan Muna sa Isabe- 
la. Pinagbabaril siya sa harap ng 
Isabela State University sa bayan 
ng Alicia ng mga armadong lalaking 
sakay ng motorsiklong walang 


plaka. Upisyal din si Castillo ng g 


Kilusang Magbubukid ng Pili- #8 


general ng Danggayan Dagiti 
Mannalon iti Isabela sa 
bayan ng Echague. 

Hulyo 19. Pinatay 
sa San Antonio, Casi- 
guran, Sorsogon ng da- 
lawang nakamaskarang 
lalaking sakay ng mo- 
torsiklo si Danilo Hago- AN 
sojos, 61, isang retira- 
dong guro at lider ng 
Samahan ng mga Ex- 
Detainees Laban sa De- 
tensyon at Amnestiya, 
isang samahan ng mga 
detenidong pulitikal sa 
ilalim ng diktadurang Mar- 
cos. Tiyuhin din siya ni Cong. 
Francis Escudero, isa sa mga pangu- 
nahing lider ng anti-Arroyong opo- 
sisyon. Kasama niya ang kanyang 
pitong taon gulang na anak nang 
siya ay tambangan. 

Hulyo 17. Napatay ang isang 
Mangyan habang nawawala naman 
ang apat pang minorya sa Abra de 
Ilog, Occidental Mindoro. Tatlo sa 
mga nawawalang minorya ang na- 
kilalang sina Nonoy Lauga, Maling 
Mariano at Saling Mariano--pa- 
wang mga residente ng Sityo Bak- 
haw sa Baryo Nangkaan. Ang mga 
biktima ay idinamay ng mga pulis 
at militar na tumutugis sa mga um- 

ambus sa kanilang gerilya ng Ba- 
gong Hukbong Bayan (BHB) sa 
Nangkaan nitong Hulyo 16. Dalawa 
ang patay at isa ang sugatan sa 
mga inambus na elemento ng 
408th Regional Mobile Group ng 

PNP. 

Hulyo 12-13. Pitong mag- 
sasaka ang tinortyur ng mga 
nag-ooperasyong elemento ng 
First Scout Ranger Battalion 
sa Calinog, Iloilo. Ayon sa kani- 
lang pahayag, basta na la- 
mang sila dinakip ng mga 
sundalo at tinortyur ha- 
bang pilit pinaaamin 
N na mga gerilya si- 
i N la ng BHB. Isa sa 
kanila, si Loreto 
Duerma, 26, ay hi- 

narang ng 20 


ban- 
ar: TA \ 
pra” Ka! 


na namama- 
hinga noon 
sa may Ba- 
rangay Ma- 
saroy. Igi- 
napos siya 
lj sa punong 
” kahoy, piniri- 
ngan at dala- 
wang oras na pinagbubugbog ha- 
bang iniinteroga. Tuwing pinabubu- 
laanan niya ang mga paratang ng 
militar, sinasakluban ng plastik na 
bag ang kanyang ulo para mahira- 
pan siyang huminga. Ang isa pang 
biktima, si Jimmy Chiva, ay pinag- 
hahampas ng kahoy. 

Hulyo 10 hanggang sa kasalu- 
kuyan. Mahigit isang platun ng 
Philippine Marines ang itinalaga sa 
University of the Philippines sa Di- 
liman, Quezon City. Ang mga naka- 


n 


sibilyang militar ay nagpapanggap 
na mga istambay at drayber upang 
tiktikan ang mga aktibidad ng mga 
progresibong estudyante at guro. 
Labag sa mahigit 20 taon nang 
umiral na kasunduan sa pagitan ng 
mga organisasyong mag-aaral ng 
UP at Department of National 
Defense ang kanilang presensya sa 
kampus. 

Itinalaga ang yunit militar sa 
UP matapos ang marahas na pag- 
buwag sa martsa ng mga kabataan 
patungong Mendiola Bridge noong 
Hulyo 7. Sampung estudyante ang 
inaresto at 30 ang nasugatan. 

Hulyo 9. Walang pakunda- 
ngang nagpaputok ng mga mortar 
sa direksyon ng mga sityo ng Pipi, 
Uta at Ubel sa Barangay Gawaan, 
Balbalan, Kalinga ang mga ele- 
mento ng Charlie Coy ng 21st IB. 
Bago ito, may natagpuan ang mga 
nagpapatrulyang sundalo na rip- 
leng M14 na itinago ng isang 
mangangaso sa isang kubo sa Sit- 
yo Ubel. Basta na lamang silang 
nagpaputok para palabasing naa- 
gaw nila ang riple sa pakikipag- 
engkwentro sa BHB. 

Hulyo 8. Pinatay ng mga nag- 
papatrulyang sundalo ng 54th IB 
at 50th Special Rifle Coy si Sauyen 
Uyad, 18, sa Gueday, Besao, Moun- 
tain Province. Kumukuha si Uyad 
at dalawa nitong kasamang bata 
ng pantali sa palay nang bigla si- 
lang pagbabarilin ng mga sundalo. 
Nakatakas ang dalawang bata. 

Hulyo 6. Dinakip ng mga ele- 
mento ng 63rd IB ang sibilyang si 
Marilyn Parane at ang kanyang da- 
lawang buwang gulang na apo ma- 
tapos magkalabanan ang mga sun- 
dalo at BHB sa Barangay Imelda, 
Las Navas, Northern Samar. Una'y 
ipinangalandakan ng mga sundalo 


na dalawang myembro ng BHB ang 
kanilang nadakip. Kalauna'y sinabi 
nila na iniligtas umano nila ang 
maglola sa kamay ng mga Pulang 
mandirigma. Ang anak at manugang 
ni Parane ay pinararatangang mga 
gerilya ng BHB. 

Hulyo 5. Iligal na inaresto sina 
George Dugyangan at Delfin Alun- 
day, kapwa taga-Sityo Uta, Gawa- 
an, Balbalan, Kalinga. Pinarata- 
ngan silang tagasuporta at tagaha- 
tid ng suplay sa BHB. Matinding 
tortyur ang inabot ni Dugyangan 


nang hindi niya aminin ang mga 
paratang sa kanya. Pinerwisyo rin 
ng AFP ang mga byahero nang ha- 
rangin nila ang lahat ng sasakyang 
dumadaan sa kalsadang bumabag- 
tas sa mga bayan ng Balbalan, Pi- 
nukpuk, Lubuagan at Tabuk at pag- 
hahalughugin ang bagahe ng lahat 
ng pasahero. 

Hulyo. Pinatitindi ang mga 
pagsosona at paghihigpit sa mga 
bayan ng Angat, Norzagaray, San 
Rafael, Plaridel, Pulilan at Hagonoy 
sa Bulacan. Binubulabog ng mga 


nagpapatrulyang sundalo ang mga 
kabahayan sa mga interyor na bar- 
yo ng mga bayang ito at pilit hina- 
hanapan ng mga sedula ang mga 
residente. Dahil dito, nagkaubusan 
na ng sedula sa mga nasabing ba- 
yan at maramihang nagdadagsaan 
na ngayon ang mga magsasaka sa 
Malolos para doon kumuha ng mga 
sedula. Sa San Rafael, pilit ipina- 
kain ng mga sundalo sa isang mag- 
sasaka ang luma niyang ID ng SSS 
dahil wala itong maipakitang ba- 
gong sedula. [AB] 


Mga sundalo, di na masikmura ang mga death squad 


D ang mga upisyal at tauhan ng Armed Forces of the Philip- 
pines (AFP) na di na masikmura ang brutal at karumal-dumal na pa- 
mamaslang ng rehimen sa mga inaakusahan nitong rebolusyonaryo. Ka- 
ya naman nakikipagtulungan na sila sa mga rebolusyonaryong pwersa 


upang malantad at matigil ito. 


Ang mga sundalong may tuwi- #5 


rang kaalaman sa mga opera- 
syon ng mga death squad Z 


ay nagbibigay ng maha 4222-25 


halagang impormasyon tung- 
kol sa mga ito at sa kinahi- 
natnan ng mga biktima ng ka- 


Nakatulong din sila sa pagtukoy sa 
mga elemento at yunit militar na 
may kagagawan ng mga krimen. 
Malaking tulong din sa rebolus- 
yonaryong kilusan ang pagbabaha- 
gi ng mga kaibigang sundalo tung- 
kol sa komposisyon, taktika at mo- 
dus operandi ng mga death squad. 
Ayon sa kanila, ang mga death 
squad ay walang iba kundi mga es- 
pesyal na operations unit na tina- 
guriang “Black Army” ng pinakama- 
sasahol na pasista sa loob ng AFP. 
Binubuo at pinatatakbo ang 
mga ito ng mga kumand sa antas 
brigada at batalyon at pinamamaha- 
laan ng mga Area Command ng AFP. 
Ang mga ito ang nagtatakda ng ko- 
ta at target ng mga brigada at ba- 
talyon. Ang pagbubuo nito ay pina- 
mamahalaan mismo ng pinakamata- 

as na kumand ng AFP at 
ng (Cabinet Oversight 
pa Committee on Internal 
Security (COCIS) na di- 
rektang nakapailalim 

NN kay Arroyo. 
bia Sa antas batal- 
NB GET yon, tuwirang pina- 
Bt.-” mamahalaan ng S2 

(Intelligence Officer) ang 
pagbubuo at operasyon ng mga 
death squad. Inihahanda nito ang 
listahan ng mga personalidad na li- 
likidahin na pinaaprubahan sa ka- 
nilang kumander. 

Mula rito, nagbubuo sila ng 
isang pinagsanib na tim mula sa 
iba't ibang yunit ng batalyon. 
Pinakikilos din nila ang mga pusa- 
kal na kasapi ng CAFGU, mga noto- 
ryus na kriminal at mga nagtraydor 
na surenderi mula sa BHB, kapalit 
ang kabayaran at mga espesyal na 
pribilehiyo. Naglalaan ang bata- 
lyon ng kinakailangang pondo, 
suplay, armas at sasakyan--kabi- 
lang ang mga di rehistradong mo- 
torsiklo--para sa kanilang opera- 
syon. 


May mga pasistang heneral tu- 
lad ni Maj. Gen. Jovito Palparan at 
mga espesyal na yunit paniktik ng 
Philippine Army, tulad ng Intelli- 
gence Service Group at Military In- 
telligence Battalion ng Philippine 
Army na mayroong tuwirang pinata- 
takbong mga death squad. Kilala 
ang death squad ni Palparan na pi- 
namamahalaan ng isang M/Sgt. 
Rizal Hilario alyas “Rollie Castillo.” 
Bitbit ni Palparan mula pa sa Min- 
doro noong 2001 at kahit nang ili- 
pat siya sa Eastern Visayas noong 
2005 ang kanyang death squad. 

Balak din ng rehimeng Arroyo 
na magtayo ng espesyal pang gru- 
po na magpapatakbo ng mga death 
squad na tutugis sa mga aktibista 
at lider ng mga partidong progresi- 
bo sa Metro Manila at iba pang 
sentrong syudad. Direkta itong pa- 
mamahalaan ng COCIS. 

Nagpapasalamat ang mamama- 
yan at buong rebolusyonaryong ki- 
lusan sa ibinabahaging mga impor- 
masyon ng mga sundalo at uma- 
asang mas marami pang upisyal at 
sundalo ng AFP at Philippine Na- 
tional Police ang magpapaabot sa 
rebolusyonaryong kilusan ng kani- 
lang nalalaman tungkol sa kompo- 
sisyon, kinaroroonan at operasyon 
ng mga death squad. ABI 

Nag-iibayo ang paglaban 
ng mga anti-Arroyong 
grupo sa AFP at PNP 


agkasunod ang mga pangyayaring sinisikap gamitin ng 
M tatakan para gipitin ang mga sangkot sa Cia 


pagpapabagsak sa rehimen, makapagpakitang-gilas at pala- 
basing ganap na naudlot na ang mga banta laban sa rehimen. 


Inirekomenda na nitong Hulyo 
20 ni Rear Adm. Rufino Lopez, ins- 
pector-general ng AFP, na sampahan 
ng iba't ibang kaso si Gen. Danilo 
Lim, tinanggal na pinuno ng First 
Scout Ranger Regiment (FSSR), at 
mahigit 170 pa kaugnay ng pagta- 
tangka umanong maglunsad ng ku- 
deta laban sa rehimeng Arroyo no- 
ong Pebrero 24. Inihabol ng Mala- 
kanyang at ng pamunuan ng AFP 
ang paglalabas ng rekomendasyon 
bago ang State of the Nation Ad- 
dress (SONA) ni Arroyo sa Hulyo 24 
para mapagmukha niyang matatag 
ang kanyang rehimen sa harap ng 
pinagsanib na mga kapulungan ng 
Kongreso. Inihabol din ito sa bispe- 
ras ng pagtatapos ng termino ni 
Gen. Generoso Senga bilang AFP 
Chief of Staff para tabunan ang 
muntikan nang pagsanib ng pinaka- 
mataas na upisyal-militar sa mga 
pwersa ni General Lim. 

Dahil walang naganap na aktw- 
al na kudeta, nakabatay ang kaso 
laban kina General Lim sa mga pa- 
hayag ng umano'y mga testigo at sa 
bidyo kung saan idinedeklara ni Lim 
ang pagbawi niya ng suporta kay 
Arroyo. 

Ang bidyo na ginawa noong Pe- 
brero 23 ay matagal nang hawak ng 
rehimen, pero sikreto itong ipina- 
dala sa midya nito lamang Hulyo 3. 
Nakatakda sanang isahimpapawid 
ito nina Lim makaraan ang inaasa- 
hang pagtatagumpay ng kilos pro- 
testa ng sambayanan para patalsi- 
kin si Arroyo, kalahok ang mga upi- 
syal at sundalong balak sumama sa 

pagkilos sa mapayapa ring para- 


an. Sa kabila ng pagbabawal at mga ` 


tangkang pagbubuwag ng mga rali, 
natuloy ang kilos protesta ng ma- 
mamayan, pero hindi ang paglahok 
dito ng mga upisyal at sundalo da- 
hil bigo si Lim na kumbinsihin si 
General Senga at iba pang matata- 
as na upisyal ng AFP na suportahan 
sila. Pinalalaki ng Malakanyang ang 
kaso at pinalalabas na ang planong 
mapayapang pag-aatras ng suporta 
kay Arroyo ay isa nang pagtatang- 
kang maglunsad ng marahas na ku- 
deta. 

Samantala, itinaon din ng mga 
operatiba ng AFP at PNP ang pag- 
huli sa mga elemento ng Makaba- 
yang Kawal Pilipino (MKP) sa pana- 
hon bago ang SONA kahit matagal 
nang minamanmanan ang mga ito. 

Pinalalabas ng AFP at PNP na 
nakakuha sila ng maraming malala- 
kas na riple, pampasabog at mga 
dokumento na nagpapakita na may 
plano umano ang MKP na pasabu- 
gin ang kalapit na Batasan Complex 
sa panahon ng SONA. 

Mas maaga pa'y inianunsyo na 
ni Gen. Hermogenes Esperon, ba- 
gong AFP Chief of Staff na bumalig- 
tad na si 1Lt. Lawrence San Juan na 
nadakip sa Padre Garcia, Batangas 
noong Pebrero 21 mula sa pakiki- 
pagpulong umano sa ilang pinuno 
ng Partido Komunista ng Pilipinas 
at Bagong Hukbong Bayan. 

Sa kanyang pagharap sa midya, 
inulit lamang ni Lieutenant San Ju- 
an ang mga dati nang paratang ng 
Malakanyang-AFP-PNP na si dating 


Sen. Gregorio Honasan at iba pang 
dating lider ng Reform the Armed 
Forces Movement (RAM) ang namu- 
muno sa MKP at nakipagsabwatan 
sila sa PKP-BHB para ibagsak ang 


rehimeng Arroyo. Marami sa 
umanoy mga pahayag niya ay isin- 
ubo lamang sa bibig niya at ipinir- 
ma lamang sa pangalan niya. Sa 
anu't anuman, mahirap paniwalaan 
ang mga pahayag ni Lieutenant San 
Juan dahil ginawa niya ito matapos 
ang halos limang buwang tortyur, 
pagkakabartolina at pagkakait sa 
kanya ng mga batayang karapatan. 

Sinundan ang mga pangyayaring 
ito ng paglalabas ng iba pa um- 
anong “ebidensya” ng sabwatan ng 
mga rebeldeng militar at mga pro- 
minenteng sibilyan sa tangka raw 
na kudeta laban sa rehimeng Arro- 
yo. Kabilang sa mga idinadawit sa 
kaso sina dating Defense Secretary 
Renato de Villa, dating Executive 
Secretary Oscar Orbos, ang manu- 
gang ni dating presidente Joseph 
Estrada at myembro ng angkang Lo- 
pez na si Manuel “Beaver” Lopez, 
ang malalaking negosyanteng sina 
Antonio “Tonyboy” Cojuangco (may- 
ari ng PLDT at ABC5), si Iñigo Zobel 
(isa sa mga mayor na stockholder ng 
San Miguel Corp.) at Felipe Cruz Jr. 
(may-ari ng isa sa pinakamalalaking 
kumpanya sa konstruksyon sa Pilipi- 
nas). Binabantaang sasampahan din 
ng kasong pakikipagsabwatan sa 

Malakanyang, nanuhol sa CBCP 


mga pagtatangka nitong suhulan ang mga obispo para maim- 


M'e sat galit ang inani ng Malakanyang nang mabunyag ang 


pluwensyahan ang tindig ng Catholic Bishops Conference of the 
Philippines (CBCP) kaugnay ng mga tampok na usaping pampulitika tu- 
lad ng impeachment, pandaraya sa eleksyon, charter change (chacha) at 


mga pampulitikang pamamaslang. 
Ayon sa mga obispo, umikot sa 
pulong ng CBCP noong Hulyo 9-10 
si Undersecretary for Religious Affa- 
irs Fatima Valdes upang mamahagi 
ng mga sobreng naglalaman ng 
P15,000-P30,000. Ngunit marami 
sa mga obispo ang tumangging 
tanggapin ang suhol o kagyat na 
nagsauli nito. Dahil sa pananaw ng 
rehimen na pabor kay Arroyo ang in- 
ilabas na pahayag ng CBCP matapos 
ang pulong, inimbita ni Valdes ang 
mga obispo sa isang “victory party.” 
Pinalabas at ipinangalandakan 
ng rehimen na napakapaborable kay 
Arroyo ang tindig ng CBCP dahil ip- 
inahayag nitong hindi kiling ang 
mga obispo sa pagsuporta sa pan- 
galawang impeachment complaint. 
Ngunit maraming obispo ang 
bumatikos sa pambabaluktot ng 
Malakanyang sa kanilang pahayag. 
Anila, hindi nito inaabswelto si Ar- 

tangkang kudeta ang anim na 
obispo kabilang ang pangulo ng 
Catholic Bishops Conference of the 
Philippines na si Archbishop Angel 
Lagdameo. 

Subalit anumang panggigipit at 
pagtugis ang gawin ng rehimeng 
Arroyo sa mga rebeldeng militar at 
mga sinasabing tagasuporta nila, 
hindi mareresolba ang malawak na 
disgusto, pagpupuyos at pagkaka- 
hati sa loob ng AFP at PNP. Sa ha- 
lip, sa patuloy na paglalabas nito 
ng “ebidensya ng sabwatan” ay la- 
lo lamang naipapakita ang inabot 
nang lawak at lakas ng suportang 
natatanggap ng mga anti-Arroyong 
elemento sa militar at pulisya at 

royo sa mga akusasyon ng pandara- 
ya sa nakaraang eleksyon at mala- 
laking katiwalian. Katunayan, maa- 
ari pa itong maging batayan sa 
pagsusulong ng mga ekstra-konsti- 
tusyunal na paraan katulad ng pag- 
aalsang bayan para mapatalsik si 
Arroyo. Maraming obispo ang nag- 
sabing handa silang suungin ang 
gayong landas sa kabila ng mga pa- 
nganib na kaakibat nito. 
Gayunpaman, pinuna ng ligal 
na oposisyon, mga progresibong 
pwersa at iba pang kritiko ang pi- 
nakahuling pahayag ng CBCP dahil 
anila ay kulang ito sa talas at na- 
kapagdudulot ito ng kalituhan. Ma- 
linaw na sumasang-ayon ang CBCP 
na nagkaroon ng dayaan sa nakara- 
ang eleksyon, bagamat ipinana- 
wagan lamang nito na magbitiw sa 
pwesto ang mga commissioner ng 
COMELEC. Binatikos din ng CBCP 


ang malala nang pagkakahiwalay 
ng rehimeng Arroyo mula sa napa- 
kalawak nang hanay ng lipunan, ka- 
bilang na ang ilang seksyon ng 
naghaharing uri. 

Noon pa man ay sinasabi na ng 
iba't ibang tagapagsalita ng mga 
rebeldeng militar na ang pag-aaklas 
laban sa rehimen ay hindi pag-aak- 
las ng iilang upisyal lamang. 

Ipinakikita ng mga naisisiwalat 
sna mga datos at sa mismong laki 
ng bilang ng mga upisyal at tau- 
hang inaakusahan, tinutugis at ki- 
nakasuhan ang malawak na senti- 
myentong anti-Arroyo sa loob ng 
sandatahang lakas, laluna sa hanay 
ng “matitinik na pwersa” nito tulad 
ng Scout Rangers, Marines at Spe- 


ang Chacha at sinabing dapat na 
ituloy ang pambansang eleksyon 
sa 2007. Gayundin, binatikos nito 
ang malawakang pampulitikang 
pamamaslang pero ibinunton ang 
sisi sa mga “ultra-kanang elemen- 
to ng AFP” at hindi tahasang tinu- 
koy ang pangunahing pananagutan 
ng rehimen at ng pinakamataas na 
kumand ng AFP. Mas masahol pa, 
kumagat at nakikoro ito sa kasinu- 
ngalingan at saywar ng AFP tung- 
kol sa mga pamamaslang din uma- 
no ng Bagong Hukbong Bayan sa 
mga sibilyan. 

Sa kabila ng mga pagkukulang 
ng pahayag ng CBCP, dumarami ang 
mga obispong hayagang buma- 
batikos at lumalaban kay Arroyo. 
Pinararatangan sila ngayon ng De- 
partment of Justice na sangkot sa 
“destabilisasyon.” Kabilang sa mga 
pinag-iinitan ng rehimen ang pres- 
idente ng CBCP na si Archbishop 
Angel Lagdameo, sina Archbishop 
Oscar Cruz, Bishop Emeritus Julio 
Xavier Labayen at mga obispong si- 
na Teodoro Bacani, Deogracias Iñi- 
guez at Antonio Tobias. [AB] 


cial Action Forces. 

Tahasang pagsisinungaling ang 
mga pahayag ni Arroyo na “solido” 
ang suporta ng buong AFP sa kan- 
ya. Ang totoo, napakabuway ng 
suportang tinatamasa niya at nag- 
mumula pa ito sa pinakamasasahol 
na elemento ng nabibiyak ngayong 
reaksyunaryong hukbo. 

Anumang mga kabiguan ang di- 
naranas ngayon ng mga anti-Arro- 
yong pwersa sa AFP at PNP ay pan- 
samantala lamang. Hangga't hindi 
nahaharap ang mga lehitimong 
usaping kanilang ipinaglalaban at 
hindi nareresolba ang kasalukuyang 
krisis sa pulitika, patuloy silang da- 
dami, magpapanibagong-lakas at 
kikilos. [AB 

Lumalawak na suporta para sa impeachment 


pao na dumadagsa ang suporta mula sa iba't ibang sektor sa pagsa- 
sampa ng kasong impeachment sa Kongreso laban kay Gloria Arroyo. 


Pagkatapos ng pagsasampa ng 
ikalimang impeachment complaint 
noong Hulyo 3, marami pang iba't 
ibang organisasyon ang magkaka- 
sabay o hiwa-hiwalay na lumagda 
sa reklamo laban kay Arroyo. Naka- 
takdang ihapag ito sa Hulyo 24, 
araw ng State of the Nation Ad- 
dress ni Arroyo. Nakapaloob sa isa- 
sampang kasong impeachment ang 
mga batayan sa panawagang patal- 
sikin si Arroyo—ang kanyang mga 
hakbanging diktador, mga pasis- 
tang patakaran, mga krimen laban 
sa sangkatauhan at malawakang 
korapsyon. 

Kabilang sa pinakahuling su- 
muporta at pumirma sa pani- 
bagong reklamong impeachment 
mula Hulyo 10 hanggang nitong 


Hulyo 19 ang Promotion of Church 
People’s Response, ang pari ng San 
Miguel Church na katabi lamang ng 
Malakanyang at iba pang paring 
Katoliko, mga pastor at kasapi ng 
simbahang Protestante at mga gru- 
pong charismatic tulad ng Jesus Is 
Lord Movement ni Bro. Eddie Villa- 
nueva. Pumirma rin ang iba pang 
mga organisasyong relihiyoso, 
anim na organisasyong Muslim, 
mga kinatawan ng COURAGE, Mig- 
rante, Anakpawis, BAYAN-Southern 
Tagalog, BAYAN-Panay at 32 pang 
organisasyon at susing personahe 
mula sa Panay, Health Alliance for 
Democracy kasama ang ilang dok- 
tor, nars at iba pang manggaga- 
wang pangkalusugan, Citizens’ 
Battle Against Corruption, grupong 


La Salle-Ateneo, mga abugado at 
maraming iba pa. Pumirma din ang 
Makabansang Aksyon ng Taum- 
bayan (mga tagasuporta ni yu- 
maong Fernando Poe Jr), dalawang 
unyon ng mga empleyado ng Na- 
tional Food Authority, Katutubong 
Mamamayan ng Pilipinas at mga 
estudyante mula sa ilang unibersi- 
dad. 

Sa harap ng pangungutya ng 
mga alyado ni Arroyo sa Kongreso 
na matatalo lamang ang impeach- 
ment dahil “kulang sa bilang ang 
oposisyon,” idiniin nila na hindi 
“numero” ang importante kundi 
ang pagsisiwalat ng mga ebiden- 
sya upang maipakita sa mamama- 
yan ang matatag na batayan ng 
pagkakasala ni Arroyo at ang dahi- 
lan kung bakit kailangan na siyang 
alisin sa poder. JAB 


Hakbanging panseguridad sa SONA, binatikos 


aghahabi ngayon ng mga pan- 

tastikong kwento ang mga ope- 
ratibang saywar ng Philippine Na- 
tional Police (PNP) at Armed Forces 
of the Philippines (AFP) upang big- 
yang-katwiran ang pagpapakilos ng 
napakalaking pwersang pulis at 
militar para sa State of the Nation 
Address (SONA) ni Gloria Macapa- 
gal-Arroyo. Nakatakda siyang mag- 
bigay ng SONA sa Batasang Pam- 
bansa Complex, Quezon City sa Hu- 
lyo 24. Plano ng AFP-PNP na 
magdeploy ng 15,000 pulis at 
1,000 sundalo sa paligid ng 
Batasan, Malakanyang at iba pang 
estratehikong lugar. Mistulang 
malaking garison ang Metro Manila. 

Pinalalabas ni Police Director 
Vidal Querol, hepe ng PNP-NCR, na 
may balak umano ang Bagong Huk- 
bong Bayan na maglunsad ng mga 
pananabotahe sa Metro Manila 
kaugnay ng SONA. Katawa-tawa, 

kung tutuusin, ang 
sinasabi ni Querol na AAA 
planong dala-dalawang KK EY 
bibyahe patungong Ko JO 
Maynila ang mga $2 
Pulang mandirigma 
para raw manggulo 
sa nakatakdang rali. 
Ang ganitong mga ( 
imbentong istorya ni 
Querol ay ginagamit 


upang bigyang- 4 
matwid ang planong 
magtayo ng mga kb 


checkpoint sa iba't 
ibang daan patun- £ 
go sa Maynila mu- (5 
la sa Central Luzon 
at Southern Tagalog. 
Kasabay nito, inianunsyo ng 
Bagong Alyansang Makabayan 
(BAYAN) na nabigyan na sila ng 
permiso ng lokal na gubyerno ng 
Quezon City para magdaos ng rali 


bilang alternatibong SONA sa Ever 
Gotesco Mall sa Commonwealth 
Avenue, ilang kilometro ang layo 
sa Batasang Pambansa. Sa araw 
mismo ng Hulyo 24, magtitipon 
ang mga raliyista sa UP-Diliman 
sa Quezon City at magmamartsa 

patungong Batasan Complex. 
Rep Bago ito, ibinunyag 
at binatikos ng 
Bayan Muna no- 
ong Hulyo 16 


tahan ng mga nakasibilyang 
pulis ang mga tserman ng mga 
barangay sa Maynila at Que- 

zon City. May ipinakikita sa 
kanila na listahan umano ng mga 
kasapi ng BM na nakatira sa 
barangay at inaatasan ang mga 
tserman na papuntahin ang mga 
ito sa Camp Crame, punong himpi- 
lan ng PNP. JAB 

Mga doktor at nars sa Pilipinas 


Umaagos palabas ng bansa 


nal na patakaran nito ng pag-eeksport ng paggawa. Sabik na sa- 


We rendang ipinatutupad ng rehimeng Arroyo ang antinasyu- 


bik ang rehimen sa naipapasok na remitans na dolyar. Bukod pa'y 
nababawasan ang bilang ng mga Pilipinong walang trabaho o kulang sa 
empleyo. Todo-todo ang panghihikayat ng rehimen na mangibang-bansa 
ang mga manggagawa at maging ang mga propesyunal, laluna ang mga 


nars at doktor. 

Katunayan, mismong Malaka- 
nyang ang tagapag-anunsyo ng 
mga job opening para sa mga nars 
at doktor sa labas ng bansa. Wala 
itong pakialam sa mabilis at tuluy- 
tuloy na pagkalimas ng mga nars, 
doktor at iba pang manggagawang 
pangkalusugan at sa inireresulta 
nitong pagbagsak ng kalagayan ng 
pampublikong serbisyong pangka- 
lusugan sa bansa, laluna sa pinaka- 
mahihirap na mga komunidad. Wa- 
lang pakialam ang rehimeng Arroyo 
kahit pa mangamatay sa iba't ibang 
sakit ang mamamayang Pilipino. 
Ang mahalaga sa rehimen ay bumu- 
buhos sa bansa ang remitans na 
dolyar ng mga Pilipinong mangga- 
gawang pangkalusugan na nagta- 

trabaho sa ibang bansa. 
ZA Ang Pilipinas ang 
NU nangunguna sa buong 
mundo sa pag- 
eeksport ng 


mga nars. Pumapangalawa lamang 
ito sa India sa pag-eeksport ng 
mga doktor, pero 12 ulit na mas 
malaki ang populasyon ng India 
kumpara sa Pilipinas. Noong 1994- 
2003, umabot na sa 100,000 rehis- 
tradong nars ang nangibang-bansa. 
Kalahati nito'y umalis nito lamang 
2000-2003. 

Sa panahon ding ito, umabot 
lamang sa 20,000 ang nagtapos ng 
pag-aaral bilang nars at 5,196 la- 
mang ang pumasa sa Philippine 
Licensure Exam para maging rehis- 
tradong nars. Nasa 70 hanggang 
85% na ng kabuuang bilang ng 
mga gumradweyt na nars sa Pilipi- 
nas ang nagtatrabaho ngayon sa 
ibang bansa. 

Dumarami na rin ang mga dok- 
tor na nag-aalisan na rin--para 
makakita ng trabaho bilang nars sa 
ibang bansa. Tinatayang 4,000 

doktor ang naka-enrol 


sa mga eskwelahang pangnars sa 
iba't ibang bahagi ng bansa nitong 
Abril 2006. Otsenta porsyento 
(80%) naman ng mga doktor na 
ineempleyo sa gubyerno ang kumu- 
ha o kumukuha ng kursong nursing 
noong 2005. Ayon sa isang pag-aa- 
ral, lampas sa 3,500 doktor na ang 
nangibang-bansa bilang nars mula 
2000-2005. 

Dahil parami nang parami ang 
inieeksport na mga nars, pinapa- 
yagan ng rehimen ang walang ren- 
dang pagsulpot ng napakaraming 
eskwelahang pangnars na karami- 
ha'y mababa ang kalidad. 

Mayroon lamang 40 paaralang 
pangnars noong dekada 1970 at 
170 noong dekada 1990. Naging 
251 ito noong Hunyo 2003 at uma- 
bot sa 370 noong Abril 2004. Kasa- 
bay nito, bumababa naman ang 
porsyento ng mga nagtapos ng nur- 
sing na pumapasa sa eksamen sa 
paglilisensya sa mga nars. Umaabot 
ito sa 80-90% noong dekada 1970 
at 1980: 61% noong 1991, 44-48% 
na lamang noong 2001-2003: 56% 
noong Hunyo 2004: 49.7% noong 
Hunyo 2005 at 42.43% nitong 
2006. 

Napipilitang umalis sa Pilipinas 
ang mga nars at doktor, tulad rin 
ng nakararami nang manggagawa 
at propesyunal, dahil kulang na ku- 
lang para sa disenteng pamumuhay 
ang kanilang kinikita. Umaabot la- 
mang sa P5,000-P16,500 ang swel- 
do sa Pilipinas ng mga nars at 
P9,700-P23,500 naman ang sa 
mga doktor na nangibang-bansa 
na--halos sapat lamang para tugu- 
nan ang mga batayang pangangai- 
langan ng kanilang mga pamilya. 
Samantala, umaabot sa P300,000 
bawat buwan ang maaaring kitain 
ng isang nars sa US. Patuloy na 
nagbibingi-bingihan ang rehimen 

at mga kapitalistang may-ari ng 
mga ospital sa malaon na nilang 
kahilingan para sa dagdag na swel- 
do at mga benepisyo. 

Dahil sa maramihang pangingi- 
bang-bansa ng mga nars at kakula- 
ngan ng suporta ng gubyerno sa 
sektor ng kalusugan, hindi iilang 
pampublikong ospital ang nagsara 
na. Siyam nang pampublikong os- 
pital ang nagsara sa Isabela mula 
2003 hanggang 2005. Marami pang 
ospital sa ibang bahagi ng bansa, 
laluna sa mahihirap na prubinsya, 
ang nanganganib na ring magsara 
dahil sa kawalan na ng mga nars at 
doktor. Wala ring interes ang rehi- 
meng Arroyo na isalba ang mga os- 
pital at magrekrut ng bagong mga 
nars. 

Dalawampung porsyento (20%) 
ng mga manggagawang pangkalu- 
sugan sa 11 pampublikong ospital 
ang nangibang-bansa na at di ba- 
baba sa 50% ang may 
aplikasyon para rin f 
mangibang-bansa. Ha- | 
los 90% ng mga nars sa ` 
National Kidney and 
Transplant Institute 
ang nagtatrabaho na 
sa ibang bansa. Sa 
Philippine General 
Hospital mismo, 
umabot na sa 150 
nars o 13% ng kabu- 
uang 1,157 nars ni- 
to ang lumabas ng 
bansa mula Enero 
hanggang Hunyo 
2005 pa lamang. 

Dahil sa kakula- Ñ 
ngan sa mga bete- Ñ 
ranong doktor, may 
ibang ospital sa Iloi- 
lo na pinagtatrabaho 
na bilang resident o re- 
gular na doktor ang 
mga intern o mga doktor na 
kagagradweyt at nagsasanay pa la- 
mang. Nagreresulta ito sa pagbaba 
ng kalidad ng serbisyong maaaring 
matanggap ng mga pasyente. Kara- 

Mga myembro ng TCNE, nagbitiw 


abay-sabay na nagbitiw nitong Hulyo 7 ang lahat ng myembro ng 

Technical Committee on Nursing Education (TCNE), ang ahensya 
ng Commission on Higher Education (CHEd) na nangangasiwa sa mga 
paaralang pangnars sa bansa. 

Anang mga nagbitiw, hindi iniimplementa ng CHEd ang dati nang 
mga memorandum ng TCNE at hindi rin pinapansin ang mga 
rekomendasyon ng komite dahil sa pagkiling ng CHEd sa interes ng 
ilang pulitiko at mga kapitalista sa edukasyon. Kabilang sa mga hi- 
naing nila ang di pag-aksyon ng CHEd sa dati nang planong ipasara 
ang mga eskwelahang 0% hanggang 5% lamang ng mga estudyante 
ang pumapasa sa eksamin sa paglilisensya bilang nars. Apatnapu sa 
460 eskwelahang pangnars sa bansa ang may 0% passing rate. Ni- 
tong nagdaang eksamen, 46% lamang sa 42,000 ang nakapasa. Ito'y 
dahil na rin sa pagpapabaya ng CHEd sa mababang kalidad ng 
edukasyong pangnars. Marami sa mga eskwelahang ito ay may mga 
di kwalipikadong guro at dekano. Kadalasan ay kakaunti rin ang bi- 
lang ng mga guro sa napakaraming estudyante at mababa ang kali- 
dad ng ospital na pinagsasanayan ng mga mag-aaral. Gayundin, bi- 
natikos nila ang plano ng CHEd na isama sa komite ang mga may-ari 
ng mga eskwelahang pangnars dahil tiyak na dadalhin lamang ng 
mga ito ang interes nila sa negosyo. ABI 


niwan nang hindi agarang nata- gamitan sa ospital. Kailangang- 


tanggap ng mga pasyente ang kai- 
langang-kailangan nilang serbi- 
syo kahit pa nasa kalagayang 
emergency na sila. 

Sadyang pinababayaan ng 
rehimen ang kalusugan ng 
mga mamamayan. Kulang na 
kulang at papaliit ang pam- 
bansang badyet ng gubyerno 
para sa kalusugan. Noong 
Å 2003, 1.9% lamang ang 

N . 

An bahagi ng kalusugan sa 
| pambansang badyet. Lu- 
į miit pa ito tungong 1.5% 
noong 2004 o katumbas 
ng 37 sentimo bawat Pilipi- 
no bawat araw. 


WwW: lamang na tuluy-tuloy 
na ipaglaban ng mga mang- 
gagawang pangkalusugan ang ka- 
nilang mga karapatan—dagdag na 
sweldo, nararapat na mga benepi- 
syo at makatarungang kundisyon 
sa paggawa, tulad ng walong oras 
lamang na duty at sapat na mga ka- 


kailangan ang mga ito para mata- 
masa nila ang karampatang pagpa- 
pahalagang katumbas ng kanilang 
serbisyo at mapanatili sila sa ban- 
sa para tuwirang maglingkod sa 
naghihirap na mga kababayan. 

Kaugnay nito, kailangan din ni- 
lang ipaglaban sa gubyerno na big- 
yang-atensyon at prayoridad ang 
sektor ng kalusugan upang mapag- 
tuunan ang pangangalaga sa kalu- 
sugan ng mamamayan, laluna ng 
nakararaming hirap, nagugutom at 
naghihikahos. 

Kailangang ipaglaban ng ma- 
mamayan na magkaroon ng sapat 
na badyet para sa serbisyong kalu- 
sugan. 

Kailangang labanan ang merse- 
naryong patakaran ng gubyerno sa 
pag-eeksport ng mga manggagawa 
at propesyunal at igiit sa rehimen 
ang pagharap sa mga suliraning 
nagbubunsod ng maramihang pag- 
lisan ng mga manggagawa at pro- 
pesyunal sa bansa. JAB 

nyang “balik-bukid” ang inilu- 

lunsad ng rebolusyonaryong ki- 
lusan sa loob ng konsesyon ng PI- 
COP Resources Inc. 

Ang PICOP, na nakabase sa Bis- 
lig, Surigao del Sur ay isa sa pinaka- 
malalaking kumpanya di lamang sa 
Pilipinas kundi sa Asia. Nagmama- 
nupaktura ito ng papel at iba pang 
produkto mula sa kahoy. Nakilala ito 
sa pagkakaroon ng pinakamalaking 
planta ng kahoy at papel sa buong 
Asia. Hanggang ngayon, ito ang 
nag-eempleyo ng pinakamalaking 
pwersa sa paggawa sa Caraga Admi- 
nistrative Region na kinabibilangan 
ng mga prubinsya ng Agusan del 
Norte, Agusan del Sur, Surigao del 
Norte at Surigao del Sur. 

Ang PICOP ay itinayo noong 
1952 ng malaking burges-kumpra- 
dor na pamilyang Soriano na may- 
ari ng ANSCOR, San Miguel Corpo- 
ration at iba pang malalaking kum- 
panya sa Pilipinas. Mula 1989, 
inangkin na ito ng gubyerno nang 
hindi na makabayad ang kumpanya 
sa mga utang nito sa mga bangko 
ng gubyerno. Muli itong isinapriba- 
do noong 1994 at napasakamay ng 
malaking burges kumprador na pa- 
milyang Bernardino na may malala- 
king negosyo rin sa mga minahan 
at pagawaan ng semento. 

Malaon nang pinagbabawalan 
ng PICOP ang mamamayan sa lugar 
na manirahan at magtanim sa loob 
ng 400,000 ektaryang konsesyon ni- 
to. Humigit-kumulang kalahati la- 
mang ng konsesyon ang rehistrado 
sa Department of Environment and 
Natural Resources. Sa papel, suma- 
saklaw lamang ito sa mga patag na 
kagubatan ng Bislig hanggang sa 
matataas na bundok ng Paisan at 
Agtuuganon sa hilagang-silangang 
Mindanao. Sa aktwal, sumasaklaw 
ito hanggang sa mga bahagi ng mga 
prubinsya ng Agusan del Sur at 


Tee: matagumpay na kampa- 

Compostela Valley. Bahagi ng kabu- 
uang konsesyon ang 40,000 ektar- 
yang plantasyon ng mga punong ka- 
hoy. Sakop din ng konsesyon ang 
may 69,000 ektaryang nasasaklaw 
ng Integrated Forest Management 
Agreement na tinatamnan ng mabi- 
bilis lumaking kahoy na pang-indus- 
triya tulad ng falcatta. Sa buong Pi- 
lipinas, ang PICOP ang may pinaka- 
malaking konsesyon mula sa IFMA. 
Ang kampanyang “balik-bukid” 
ay naglalayong ibalik sa mamama- 
yan sa lugar ang karapatan nila sa 
lupang inagaw ng PICOP sa loob ng 
mahigit 50 taon. Ang kampanya na 
sinimulan noon pang 1998 ay koor- 
dinadong inilulunsad sa iba't ibang 
larangang gerilya sa Northeastern 
Mindanao Region. Bunga ng kampa- 
nyang ito, ang rebolusyonaryong ki- 
lusan ay nakapamahagi ng mata- 
tamnang lupa sa mga magsasaka sa 
12 bayan ng tatlong prubinsyang 
saklaw ng konsesyon ng PICOP. 
Mula 1998, umabot na sa 15 
sityo na may minimum na 20 bu- 
bong bawat isa ang naitatayo sa 
ilalim ng kampanyang ito. Noong 
una ay atras-abante ang pagbubuo 


ng mga komunidad rito dahil pala- 
gian itong ginigiba ng private army 
ng PICOP na kinabibilangan ng mga 
pwersang Special Civilian Armed 
Auxiliary (SCAA). 

Noong 2000, nagdagdag ng 
pwersa ang AFP sa lugar para pala- 
yasin ang BHB at lahat ng mga set- 
ler dito. Sa kabila nito, ipinursigi 
ng rebolusyonaryong kilusan ang 
kampanyang “balik-bukid” at la- 
long dumami ang mga setler—mu- 
la sa tatlo hanggang limang bu- 
bong lamang noong una, umaabot 
na hanggang 100 bubong ang bu- 
mubuo ng naitatayong pinakamala- 
laking sityo. Dahil sa ibayong pag- 
dami ng mga setler, lalong nahira- 
pan ang SCAA at AFP na idemolis 
ang mga komunidad. 

Bunga ng kampanya, napapa- 
mahagian ng minimum na tatlong 
ektarya ang bawat taong di bababa 
sa 15 taong gulang na may kakaya- 
hang magbungkal ng lupa. Kaya 
ang kabuuang laki ng lupang pwe- 
deng mapasakamay ng isang pamil- 
ya ay magdedepende sa dami ng 
mga myembro nitong makapagbu- 
bungkal. Ang mga napamamahagi- 

an ng lupa ay ginagawaran ng ka- 
rapatang magbungkal. Hindi nila 
maaaring ibenta ang lupa sa iba. 
Kung sakaling lisanin nila ang lu- 
gar, ibabalik ang lupa sa asosasyon 
ng mga magsasaka, na may karapa- 
tang magpamahagi uli ng lupa sa 
ibang pwedeng magbungkal nito. 

Inoobliga rin ng kampanyang 
“balik-bukid” na magtanim ang mga 
benepisyaryo ng mga produktong 
pagkain tulad ng palay, mais at gu- 
lay. Dapat din silang sumapi sa aso- 
sasyon ng mga magsasaka, tumu- 
long sa pagtatayo ng kooperatiba 
ng mga mamimili at mga pangkat- 
tulungan at makibahagi sa pagta- 
trabaho sa isang bahagi ng konse- 
syong nakalaan para sa komunal na 
produksyon. Ang mga benepisyar- 
yong natutuklasang lumalabag sa 
mga patakarang ito---halimbawa, 
yaong mga nagbenta o kaya'y na- 
ngamkam ng lupa--ay inaalisan ng 
karapatan sa lupa at pinaaalis sa lu- 
gar. Ang ilang nagsasagawa ng ma- 
liitang pagpuputol ng kahoy ay hin- 
di pinarurusahan subalit patuloy na 
hinihikayat na magtanim. 

Unang ipinatupad ang kampa- 
nyang “balik-bukid” sa isang sityo 
sa Agusan del Sur. Ang 100 ektar- 
yang nasaklaw ng unang yugto ng 
kampanya ay pinaghatian ng 60 
pamilya. Marami sa mga residen- 
teng nagpasyang tumira rito ay 
mga Lumad o mga setler na dati 
nang nagbubungkal dito at inaga- 
wan lamang ng PICOP ng lupa. 
Mayroon ding mga pamilyang nag- 
mula pa sa ibang bahagi ng Minda- 
nao na pinayagan ng sangay ng 
Partido sa lugar na manirahan dito 
at magsaka. Mula noon ay patuloy 
pang dumami ang mga setler nang 
magpasya ang rebolusyonaryong 
kilusan na ibukas ang kampanyang 
“balik-bukid” sa lahat ng kwalipi- 
kadong mamamayan. 

Noong una'y ang sangay ng Par- 
tido sa larangan mismo ang nanga- 
ngasiwa sa paghahati-hati at pa- 
mamahagi ng lupa. Kalaunan ay 

naitayo ang asosasyon ng mga 
magsasaka upang pamahalaan ang 
gawaing ito. Naglunsad ang asosa- 
syon ng mga pulong masa kung sa- 
an pinagkaisahan ang mga pama- 
maraan ng pamamahagi. Pumapa- 
sok na lamang ang sangay ng Par- 
tido sa mga usapin ng komunidad 
tuwing nangangailangan ng tulong 
ang asosasyon sa pagreresolba ng 
ilang kontradiksyon sa hanay ng 
mamamayan, tulad ng mga pagta- 
talo sa mga hangganan ng magka- 
katabing sakahan, pag-uunahan sa 
mga paborableng lugar, mga kwes- 
tyon sa pamamahala ng asosasyong 
masa at iba pa. 

Sa unang dalawang taon ng 
kampanya, palagiang sinasalakay 
ng private army ng PICOP ang natu- 
rang komunidad. Dinedemolis ng 
armadong goons ang mga bahay, 
pinagbubunot ang mga pananim at 
pinagnanakaw ang mga gamit ng 


Pinsala ng PICOP 


mga magsasaka. Ngunit tuwing 
umaatras ang mga goons ng PICOP, 
bumabalik ang mga residente sa lu- 
gar, muling itinatayo ang kanilang 
mga bahay at sinisimulan muli ang 
lihim na pagtatanim. 

Naglunsad rin ng mga taktikal 
na opensiba ang BHB para parusa- 
han ang AFP at PICOP sa pagpa- 
palayas nito sa mga naninirahan sa 
konsesyon. Kalaunan, nanyutralisa 
ng BHB ang mga pwersa ng SCAA at 
dumami pa ang mga setler. Dahil di- 
to, hindi na basta-basta mapalayas 
ang mga setler sa kanilang mga lu- 
pain. 

Katunayan, mula 2002, hindi 
na magawang manggiba ng kaba- 
hayan at magpalayas ng mga setler 
ang mga pwersa ng SCAA. Ni hindi 
na rin nila kayang maglunsad ng 
sariling pag-atake at sumasabay na 
lamang sila sa mga operasyon ng 
AFP laban sa BHB. JAB 


D lamang pang-aagaw ng lupa at pamamasista sa mga naninirahan 
sa loob ng konsesyon nito ang kasalanan ng PICOP sa mamama- 


yan. Malupit din ito sa mga manggagawa. Sariwa pa sa alaala ng ma- 
raming residente sa lugar ang matinding gitgitang naganap noong 
1998 nang hindi kilalanin ng PICOP ang itinayong unyon ng mga 
manggagawa at ipakulong ang 58 welgista, kabilang ang mga asawa 
at anak ng mga manggagawang sumama sa piketlayn. 

Matindi rin ang pinsala sa kalikasan na idinudulot ng mahigit 50 
taon nang operasyon ng PICOP. Ayon sa mga NGO na Philippine 
Working Group at Environmental Science for Social Change, winasak 
ng PICOP ang kabuhayan ng maliliit na mangangahoy sa rehiyon. Ma- 
rami ring nangamatay na mga uri ng hayop at nangasirang punong 
kahoy at halaman sa kagubatan dahil sa mga operasyon nito. Nag- 
bubuga rin ang planta nito ng mga mapanganib na kemikal na nag- 
dudulot ng kanser at mga sakit sa baga. Umaabot na sa 72 tao ang 
namamatay dahil sa polusyon sa hangin at tubig mula sa PICOP. 

Sa kabila rin ng pangangalandakan nito bilang pinakamalaking 
mamumuhunan at taga-empleyo sa rehiyon, nananatili ang CARAGA 
bilang isa sa pinakamahihirap na rehiyon sa buong Pilipinas. Mula 
50.9% noong 2000, umabot sa 54.2% noong 2003 ang naghihikahos 
sa rehiyon, ayon na rin sa mga estadistika ng gubyerno. Mula pagi- 
ging ikalawang pinakamahirap na rehiyon sa buong bansa noong 2002, 
naging pinakamahirap na ito makaraan ang isang taon. Nitong 2006, 
itinuturing na pinakamahirap ito sa buong Mindanao. [AB] 


11 


asayahin, hindi makasarili, puno 
M: determinasyon at masigla sa 

pagrerebolusyon--ilan lamang ito 
sa mga ginamit na kataga ng mga kasa- 
ma, kapamilya at kaibigan ni Simon “Ka 
Sib-at” Naogsan Jr. Maagang nag-alay ng 
buhay si Ka Sib-at para sa rebolusyon 
nang masawi siya sa isang labanan sa Sit- 
yo Mabosngot, Basar, Sallapadan, Abra 
noong Hulyo 7. Magdadalawampu't isang 
taong-gulang na sana siya sa Hulyo 21. 


Kasama siya sa yunit ng Bagong Huk- f: g 
bong Bayan-Agustin Begnalen Command po -77 
sa Abra na napasagupa sa mga elemento | 


ng 41st IB at magiting na nanlaban kahit 
mas marami ang kaaway at nasa disbenta- 


he ang pusisyon ng mga kasama. 


Maagang namulat si Ka Sib-at sa pa- 


ngangailangan ng rebolusyon at pagba- a 


bago sa lipunan. 

Isa siya sa mga anak nina Si- 
mon “Ka Filiw” Naogsan Sr., taga- 
pagsalita ng Cordillera Peoples” De- 
mocratic Front (CPDF) at ni Lilia 
Naogsan. Pagtuntong niya sa kole- 
hiyo, sumapi siya sa Kabataang 
Makabayan-Demokratiko a Tigna- 
yan dagiti Agtutubo ti Kordilyera 
(KM-DATAKO), ang lihim na rebo- 
lusyonaryong organisasyong masa 
ng mga kabataan-estudyante sa 
Cordillera. 

Noong 2002, naging kandida- 
tong kasapi siya ng Partido. Luma- 
hok siya sa isang programa ng in- 
tegrasyon sa isang sonang gerilya 
at makaraan ang ilang buwan ay 
naghapag ng kahilingang sumapi 
na sa hukbong bayan. Dahil kulang 
pa siya ng ilang buwan bago maa- 
bot ang tamang edad ng pagsapi, 
ipinagpaliban ng BHB ang pag- 
tanggap sa kanya hanggang mag- 
18 anyos na siya, alinsunod sa pa- 
takaran sa pagsapi rito. 

Itinalaga muna siya sa isang 
konsolidadong erya na relatibong 
ligtas sa pakikipagsagupaan sa 
reaksyunaryong hukbo. Dahil sa 
kanyang kapusukan bunsod ng mu- 

rang edad, may nilabag siyang mga 
minor na alituntunin sa disiplina at 
seguridad. Gayunman, maluwag ni- 
yang tinatanggap ang mga puna at 
mabilis na nagwawasto. Sa kagus- 
tuhang higit na makapag-ambag sa 
rebolusyon at sa kawalang-takot na 
harapin ang hamon ng kaaway, 
nagboluntaryo siyang maideploy sa 
erya ng Boliney-Daguioman-Buc- 
loc-Sallapadan sa Abra, kung saan 
mahigit dalawang taon nang tuluy- 
tuloy ang matitinding operasyon 
ng 41st IB. 

Naging mahusay na kasama si 
Ka Sib-at. Wala siyang inurungang 
trabaho--kultural, edukasyon at 
pagsasanay, propaganda, produk- 
syon man o pangmilitar. Napapaga- 
an niya ang mga gawain sa pama- 
magitan ng kanyang mga pagpa- 
patawa, pagkanta at paggigitara. 
Ang paminsan-minsang kalungku- 
tan ay napapawi niya sa pag- awit. 
Nagpakita ng potensyal si Ka Sib-at 
bilang upisyal paniktik at kadreng 
pampulitika at militar ng hukbong 
bayan. Naitalaga siya bilang is- 
kwad lider at upisyal pampulitika 
ng kanyang yunit. Naging ganap na 


kasapi siya ng Partido noong 2004. 
Dahil sa kanyang pag-unlad, hini- 
rang siyang maging kagawad ng 
namumunong komite ng Partido sa 
larangang gerilya ilang buwan bago 
siya namatay. 

Bagamat maaga siyang nasawi 
at tatlong taon pa lamang siyang 
nakapaglilingkod nang buong pa- 
nahon, ang kanyang mga ambag at 
alaala ay nakaukit na sa kasaysa- 
yan ng rebolusyon. Ang kanyang 
dakilang pagkamartir ay pinagha- 
halawan ng inspirasyon ng mga ka- 
samang magulang at kapatid, mga 
kaibigan at mahal sa buhay, mga 
katribo at kapwa pambansang mi- 
norya sa Cordillera, at lahat ng mga 
naging kasama niya sa pakikibaka. 

Sa pagdilig ng kanyang dugo sa 
lupa ng Cordillera, daan-daang ha- 
laman ang mamumulaklak, daan- 
daang kabataan ang magpapatuloy 
sa pakikibaka at daan-daang san- 
data ang magpapatuloy ng pakiki- 
digmang niyakap at isinulong ni 
Simon “Ka Sib-at” Naogsan, Jr., da- 
kilang martir ng rebolusyon at ka- 
bataang bayani ng sambayanang 
Pilipino. IAB] 

Mga kwento ng kontradiksyon at pakikibaka 


Meres na ang nakakikilala kay Kasamang Armando Teng bago 


pa man siya parangalan ng Partido bilang “huwarang komunista at 
pangunahing rebolusyonaryong proletaryong mandirigma” nang si- 


ya'y mamatay noong 2000 bunga ng mga kumplikasyon sa sa- 


kit na lupus. 


Naging aktibista si Kasamang 
Armando sa pagbungad ng dekada 
1970. Matagal siyang kumilos sa 
paaralan at komunidad bilang bu- 
ong-panahong kasapi ng Partido 
Komunista ng Pilipinas bago lumi- 
pat at nagsilbi sa loob ng mga pan- 
rehiyong organisasyon ng PKP sa 
Maynila-Rizal, sa Bikol, sa Quezon- 
Bicol Zone at sa Southern Tagalog. 
Naging kalihim siya ng Southern 
Luzon Commission, kalihim ng 
Pambansang Kagawaran sa Eduka- 
syon, at kagawad ng Komite Sen- 
tral, ng Kawanihang Pampulitika at 
Komiteng Tagapagpaganap ng Ko- 
mite Sentral ng Partido. Nakilala si- 
ya bilang Ka Aryong, Ka Simeon, Ka 
Eladio, Ka Cleto at sa marami pang 
ibang pangalan sa pakikibaka sa 
iba't ibang organong kinapalooban 
niya at iba't ibang lugar na inikot 
niya. 

Higit siyang makikilala ng bu- 
ong rebolusyonaryong kilusan at 
maraming iba pa sa buhay-na-bu- 
hay na paglalarawan ng kanyang 
pagkatao at makulay na buhay sa 
pagkakalathala ng kanyang talam- 
buhay sa librong Armando. 

Ang Armando ay isinulat ng ki- 
lalang kwentista at nobelistang si 
Jun Cruz Reyes. Inilathala ang li- 
brong ito ng Amado V. Hernandez 
Resource Center at inilunsad noong 
Hunyo 27 sa University of the Phil- 
ippines sa Diliman. 

Kakaiba ang Armando sa kara- 
niwang talambuhay na gusto ng 
mga elitista, kung saan tanging 
ang gustong malaman at marinig 
lamang ng nagpasulat ang siyang 
lalamnin ng libro. Hindi ganun ang 
talambuhay ni Kasamang Armando 
na naglarawan sa mga kwento ng 


ANG BAYAN Hulyo 21, 2006 


kontradiksyon at 
pakikibaka ng 


isang lider ko- 
munista. Naipa- 
kita nitong 
“tao” si Ar- 
mando na 
matatag 

ang pag- 

tapak sa 
lupa. Ma- 
runong ma- 
lungkot at 
magalit. 


Umibig din at nasaktan. Higit sa 
lahat, masayahing rebolusyonaryo. 
Magaan basahin ang libro dahil 
pakwento ang estilo ng pagkakasu- 
lat ng talambuhay. Ginawang pa- 
rang nasa harapan o sa tabi lamang 
ng mambabasa si Kasamang Ar- 
mando sa pamamagitan ng paglala- 
had ng iba't ibang kamag-anak, ka- 
ibigan, kakilala at mga kasama. 
Maraming bahaging nakaaaliw, 
nakatutuwa at marami ring nakata- 
tawa. Ang lahat ng bahagi ay kapu- 
pulutan ng mga rebolusyonaryong 
aral. Kasama na rito ang ilang ob- 
serbasyon ni Gregorio “Ka Roger” 
Rosal, tagapagsalita ng PKP, na na- 
kasama ni Ka Armando sa pamunu- 
an ng Partido sa Southern Tagalog 
noong kumilos dito si Ka Armando 
noong 1983-85 at 1989-2000. 
Aniya, si Ka Simeon ay mahu- 
say sa pamumuno at uliran sa ma- 
raming bagay. Siya ang takbuhan 
ng mga may problema, humihingi 
ng tulong o payo. Ito ang dahilan 
kung bakit siya'y tinawag na ”Ang 
Mabait”—may prinsipyadong bait 
kasabay ang mahigpit na paghawak 
sa disiplina. Ibig sabihi'y lider siya 
na kaibigan din ng mga ordinar- 


yong mandirigma hanggang ng iba 
pang namumunong kadre. Ngunit 
palagi rin niyang pinanghahawa- 
kan ang prinsipyo at hindi siya na- 


giging liberal. Kung may kaila- 
ngang punahin, agad niyang gin- 
agawa ito at hindi siya kailanman 
nag-aatubili. 

Mahusay siyang magsanay sa 
mga kasama. Sa pagtuturo'y bini- 
bigyan niya ng pangunahing hala- 
ga ang pag-unawa ng kasamang si- 
nasanay at ang pagpapabwelo sa 
pag-unlad nang hindi naman napi- 
pilit ang kasama. 

Maraming mga kwento sa libro 
ang makapagbibigay ng mga prak- 
tikal na gabay sa pagkilos ng mga 
aktibista, organisador, kadre, Pu- 
lang kumander at mandirigma, at 
maging sa mga masugid na mag- 
aaral ng kasaysayan at lipunan ng 
Pilipinas. Ayon sa may-akda, “Ba- 
wat kwento tungkol sa kanya ay la- 
ging kakabit ng istorya ng nagku- 
kwento. Ngayong tapos na ang 
kanyang buhay, naririyan pa rin 
ang mga naiwang alaala. Ang kan- 
yang buhay ay hindi na sa kanya. 
Minana iyon ng mga kasama. Bu- 
hay ang diwa ni Armando.” JAB 

KP SA IBAYONG DAGAT 
Matinding panggegera ng Israel 
sa Palestine at Lebanon 


Wi: pakundangang pinaigting ng Israel nitong nagdaang 


dalawang linggo ang pambobomba at pamiminsala nito sa Pa- kan 
lestine at Lebanon---mga bansang kanugnog nito sa timog at hi- ‘+ £ 


laga—sa layuning padapain at wasakin ang mga bansang ito at igiit ang pina a 


dominasyon nito at ng imperyalismong US sa buong Middle a) | ù 


East. 

Isinasangkalan ng Israel sa ka- 
salukuyang mga pagsalakay nito sa 
Palestine at Lebanon ang pagkaka- 
bihag ng mga gerilyang Palestino 
sa isang sundalong Israeli noong 
Hunyo 25 at sa pagkakabihag din 
ng mga gerilyang Hezbollah sa da- 
lawang sundalong Israeli noong 
Hulyo 12. Binalewala ng Israel ang 
inialok ng Palestine at Hezbollah 
na pagpapalaya ng kanilang mga 
bihag kapalit ng pagpapalaya sa 
mahigit 1,000 Palestinong deteni- 
dong pulitikal at tatlong myembro 
ng Hezbollah na nakakulong sa Is- 
rael. Sa halip, kagyat na naglunsad 
ang Israel ng opensibang militar. 

Mula Hunyo 25 ay pinag-ibayo 
ng Israel ang pag-atake nito sa 
Gaza Strip, na siyang pansamanta- 
lang kabisera ng Palestine at lugar 
ng himpilan ng Hamas. Umabot na 
sa 85 mamamayan ng Gaza Strip 
ang pinatay ng mga Israeli, karami- 
han mga sibilyan. Winasak ng mga 
bomba mula sa mga eroplanong Is- 
raeli ang maraming gusali, kabilang 
na ang mga tanggapan ng gubyerno 
ng Palestine at ng Hamas, pati na 
ang mga sentrong komersyal at ka- 
bahayan doon. 

Mahigit 320 Lebanese—karami- 
ha'y sibilyan--ang namatay sa wa- 
lang habas at araw-araw na pambo- 
bomba mula noong Hulyo 12. Tina- 
target ng Israel di lamang ang mga 
base ng Hezbollah sa katimugan ng 
Lebanon at sa hangganan ng Leba- 
non at Syria, kundi maging ang Bei- 
rut (ang pambansang kabisera) at 
14 


han ang Israel 
sa panawagan 
ng mga inaa- 
takeng bansa |, 
at ng UN na! 
itigil na ang / 

lestine at DN 

Si ca J z 
ro FAs = 
N = 


syon. 

Gamit ang mga helicopter gun- 
ship, mga warship at fighter jet, pi- 
nasabugan ng Israel ang mga es- 
tratehikong pasilidad kabilang ang 
mga paliparan, daungan, tulay, 
lansangan, mga cellsite, upisina ng 
midya at iba pang imprastruktura 
sa transportasyon at komunika- 
syon, mga planta at linya ng ku- 
ryente, mga gusali at maraming ka- 
bahayan sa Lebanon—pawang mga 
pasilidad pansibilyan na sa ilalim 
ng internasyunal na batas ay bawal 
na targetin ng mga atakeng militar. 
Nilusob na rin ng mga tropa at 
tangkeng Israeli ang Beirut. Lalong 
lumakas ang loob ng Israel na 
paigtingin ang agresyon nito dahil 
sa isang linggong palugit na ibini- 
gay dito ng US na pulbusin ang 
Hezbollah. 

Mahigit na sa kalahating mil- 
yong Lebanese ang napilitang lu- 
misan sa kanilang mga tahanan. 
Daanlibo ring mga dayuhan ang 


ag a 
humarap sa negosa NG 


nagsilikas na sa bansa at mas ma- 
rami pa ang nagkukumahog maka- 
labas. Kabilang dito ang mahigit 
30,000 Pilipino na galit na galit sa 
mabagal at kulang na mga hakba- 
ngin ng gubyerno ng Pilipinas para 
iligtas sila. Pinakamalaking ebak- 
wasyon ito mula pa noong Ikala- 
wang Digmaang Pandaigdig. 

Samantala, bilang ganti sa mga 
atake ng Israel ay nagpalipad ang 
Hezbollah ng 100 missile sa loob 
ng 24 oras sa hilagang bahagi ng 
Israel na ikinamatay ng 25 Israeli, 
kabilang ang 12 sundalo. 

Sinagupa rin ng mga gerilyang 
Hezbollah ang mga sundalong Isra- 
eli na lumusob sa teritoryo ng 
Hezbollah sa katimugan ng Leba- 
non. Napatay ng mga nagtatanggol 
na gerilya ang pito mula sa mga 
umaatakeng sundalo kaya napili- 
tang umatras ang mga pwersang 
Israeli. JAB 

Paggigiit ng dominasyon 
ng Israel at US 
sa Middle East 


M nang maitayo ang 
estado ng Israel no- 


ong 1948 sa pamamagi- 
tan ng panggegera at bg 
pang-aagaw sa lupa ng 
mga Palestino, walang ti- 

gil na nitong ginigipit // 
at ginegera ang Pa- a 
lestine at Leba- ^ = = Ao 

non. Mahigpit na kaalyado ng Israel sa mga panggege- 
ra nito ang gubyernong US. Magkasabwat ang US at Is- 
rael sa layuning mapalawak at mapahigpit pa ang kontrol 
nila sa Middle East, laluna sa mga rekursong langis. 

Kalahating siglo nang nakikibaka ang mga Palestino 
para maibalik ang sarili nilang lupa at makapagtayo ng 
independyenteng estado. Tuluy-tuloy na naglunsad ang 
mga Palestino ng armado, pampulitika at diplomatikong 
pakikibaka na unti-unting nagbunga ng mga tagumpay. 
Noong 2005 ay pormal na tinapos ng Israel ang okupa- 
syon nito sa Gaza Strip sa Palestine, at sa taong ito ay 
nahalal ang unang parlamento ng Palestine. 

Ang Gaza Strip ay isang 40 kilometro pahaba at 10 
kilometro pahalang na lupa ng Palestine na inokupa ng 
Israel hanggang 2005. Bagaman pormal na nasa ilalim 
ngayon ng kontrol ng Palestinian Authority, kontrolado 
pa rin ng Israel ang buong hangganan nito at palagi pa 
rin itong pinapasok ng Israel. 

Sa loob naman ng 22 taon (1978-2000), sinakop ng 
Israel ang katimugang bahagi ng Lebanon, ang rehiyong 
pinagbabasehan ng grupong Hezbollah. 

Ang Hezbollah ay isang armadong pulitiko-relihiyo- 
song organisasyon ng mga Lebanese na nakabase pangu- 
nahin sa katimugang bahagi ng Lebanon. Isa ito sa mga 
pangunahing pwersang lumaban sa okupasyon ng Israel 
sa timog Lebanon noong dekada 1980. Mahigpit din 
itong sumusuporta sa pakikibaka ng mamamayang Pales- 
tino laban sa okupasyon ng Israel sa Palestine. 

Palagian ding pinanghihimasukan ng US at Israel ang 
eleksyon sa Lebanon sa pagsisikap na makapagtalaga ri- 
to ng gubyernong maka-Israel. 

Sinusuportahan ng gubyernong US ang panggegera 
ngayon ng Israel sa Palestine at Lebanon. Inuupat din ng 
US na idamay sa gerang ito ang Syria at Iran--na kapwa 
tinuran ng US na bahagi ng “sentro ng kasamaan.” Ka- 
makailan ay paulit-ulit na binantaan ng US na gegerahin 
ang mga bansang ito sa hangaring mapaluhod ang mga 
ito tulad ng ginawa ng US sa Iraq. JAB 

Mga Pilipinong OCW 
sa Lebanon, 


pinababayaan 


Gaes pagpapabaya ang kulang at usad- 
pagong na mga hakbang ng rehimeng Arro- 
yo para tiyakin ang kaligtasan ng mahigit 
30,000 Pilipinong naiipit ngayon sa gulo sa Le- 
banon. Malaking mayorya ng mga Pilipino roon 
ay nagtatrabaho bilang mga katulong at taga- 
pag-alaga at marami-rami sa kanila ang inaban- 
duna na ng kanilang mga among nagsilikas na 
patungo sa ibang lugar. 

Hulyo 12 pa sinimulang bombahin ng Israel 
ang iba't ibang bahagi ng Lebanon subalit Hulyo 
20 pa lamang iniutos ni Arroyo ang pagpapalikas 
ng mga Pilipino roon. 

Taliwas dito ang kagyat na ebakwasyon ng 
mga mamamayan ng US, United Kingdom, 
France, Italy at Australia. Di hamak na mas ma- 
hirap ngayong isakatuparan ang pagpapalikas 
dahil sinimulan na ng Israel na magpadala ng 
mga tropa at tangke hanggang sa Beirut, kabise- 
ra ng Lebanon. Naghuhudyat ito ng pag-igting 
ng armadong labanan sa bansang iyon at pagla- 
ki ng peligro sa mga naipit na Pilipino. 

Sa kabila ng napabalitang kautusan ni Arro- 
yo na simulan na ang ebakwasyon ng mga Pilipi- 
no, dadalawandaan pa lamang sa kanila ang nai- 
likas ng konsulado. Ito'y dahil wala pang duma- 
rating na upisyal na order sa kanila mula sa Ma- 
lakanyang at wala ring ipinadadalang pondo pa- 
ra maisagawa ang malawakang pagpapabakwit. 

Itinatanong ngayon ng mga nag-aalalang 
kamag-anak ng mga manggagawa sa Lebanon 
kung saan napunta ang bilyun-bilyong pondong 
sinisingil ng Overseas Workers Welfare Adminis- 
tration (OWWA) at Philippine Overseas Employ- 
ment Administration (POEA) sa mga OCW at da- 
pat nakalaan para sa ganitong mga emergency. 

Kinukwestyon din nila kung bakit hindi 
ngayon magamit ang limpak-limpak na pon- 
dong hawak ng Malakanyang para sa pagpapali- 
kas. Anila, matindi ang panghihikayat ni Arro- 
yo na magtrabaho kahit sa mga peligrosong 
bansa ang mga manggagawang Pilipino para 
makapagpadala ang mga ito ng remitans na 
dolyar na pansuhay sa kanyang bangkaroteng 
rehimen. Pero labis niyang pinababayaan nito 
ang mga OCW kapag nangangailangan na sila 
ng tulong. JAB 

PU MATATAGUMPAY NA OPENSIBA NG BHB 


3 armas nasamsam sa ambus 
ng BHB sa Mountain Province 


TATLONG malalakas na armas ang nasamsam 
ng mga Pulang mandirigma sa ilalim ng Le- 
onardo Pacsi Command nang ambusin nila 
ang mahigit 70-kataong tropa ng Bravo Coy 
ng 54th IB at ang 50th Special Rifle Com- 
pany sa Mt. Madagem, Tamboan, Besao, 
Mountain Province noong Hulyo 7. Kabi- 
lang sa mga nasamsam ang isang M203, da- 
lawang M16, 18 magasin ng M16, isang 
magasin ng M14, 785 bala ng M16, siyam 
na bala ng M203, tatlong ammo pouch pa- 
ra sa M16 at limang pak na naglalaman ng 
dokumento at iba pang kagamitan. 

Limang elemento rin ng kaaway ang na- 
patay kabilang ang punong upisyal ng tro- 
pa, at tatlo ang nasugatan. Walang kaswal- 
ti sa hanay ng BHB. 


Mga aksyong pamarusa, inilunsad 


DI bababa sa dalawang sun- 
dalong kabilang sa Military |, 
Intelligence Group (MIG) ng #3 


NN FE 


AFP ang malubhang nasugat- 34/843 
an nang salakayin ng mga es- NG ts 
E SAD 


a 


pesyal na operatiba ng Vene- |? 
rando Villacillo Command 
(VVC) ng BHB ang kanilang | 
safehouse sa Centro Madde- 
la, Quirino noong gabi ng Hu- O WI? 
lyo 14. Kabilang sa mga nasugatan si Capt. 
Larry Echorre. Ligtas na nakaatras ang BHB. 

Bago ito, isa ring ahenteng paniktik ng 
502nd Brigade ng Philippine Army, si 
T/Sgt. Nicomedes Gerardo, ang pinarusahan 
ng VVC sa Barangay Dilgoneza, San Agus- 
tin, Isabela noong Hunyo 18. 

Sa Leyte, inambus ng mga Pulang man- 
dirigma ng Mt. Amandewin Command si Ro- 
nald Muertigue, aktibong ahente ng Intelli- 
gence Service of the AFP (ISAFP) at despo- 
tikong panginoong maylupa. Isinagawa ang 
pamamarusa noong hapon ng Hunyo 8 sa 
bayan ng Leyte-Leyte. Napatay din ang ba- 
digard ni Muertigue nang manlaban ito. Na- 
samsam mula sa kanila ang dalawang .45 
pistola. 


l 

Welga sa Nissan Motors, 
nagtagumpay 


NAGTAGUMPAY ang limang- 
taong welga ng mga mangga- 
gawa sa Nissan Motors Phils 
Inc. nang iutos ng Korte Supre- 
ma nitong Hunyo 21 na ibalik 
sa trabaho at gawaran ng 
karampatang mga benepisyo ang 
mahigit 140 manggagawang pinatalsik ' 
noong 2001. 

Nagwelga noong Oktubre 21, 2001 
ang mga manggagawang kasapi ng Bagong Nagkakaisang 
Lakas ng Nissan Motors Phils. Inc (BANAL-OLALIA-KMU) up- 
ang tuligsain ang unfair labor practices ng maneydsment tu- 
lad ng illegal lockout, iligal na suspensyon at pangwawasak 
at pakikialam sa unyon. 

Sa loob ng limang taon, di natinag ang mga manggagawa 
sa kabila ng paulit-ulit na mararahas na tangka ng Depart- 
ment of Labor and Employment at maneydsment na buwagin 
ang kanilang piketlayn. Dumanas sila ng iligal na pang- 
aaresto at detensyon, pananakit, pagbuwag sa mga pagti- 
tipon at paniniktik. 

Ang Nissan Motors Phils Inc. na pag-aari ng Taiwanese na 
si Jack Wu ay matatagpuan sa Laguna Technopark, Sta. Rosa, 
Laguna. 


Ilitaw ang mga dinukot sa Bulacan--Korte Suprema 


INIUTOS ng Korte Suprema sa AFP nitong Hulyo 19 na iharap 
sa korte sina Sherlyn Cadapan at Karen Empefio, mga es- 
tudyante ng University of the Philippines, at ang kasama ni- 
lang si Manuel Merino na dinukot ng mga sundalo sa 
Hagonoy, Bulacan noong Hunyo 26. Ang kautusan ay tugon 
ng korte sa petisyon para sa habeas corpus ng mga magulang 
nina Cadapan at Empefo. 

Pinangalanan sa kautusan sina Maj. Gen. Romeo Tolenti- 
no, kumander ng Northern Luzon Command; Gen. Jovito Pal- 
paran, hepe ng 7th ID: Lt. Col. Rogelio Boac, kumander ng 
Task Force Bulacan, isang Lieutenant Samson, at isang Arnel 
Enriquez. Nakasaad rin sa kautusan ng Korte Suprema na da- 
pat ipresenta ng militar ang tatlong biktima sa Court of Ap- 
peals sa Hulyo 24. 

Bago ito, nagpalabas din ng resolusyon ang University 
Council ng UP (konseho ng mga propesor at iba pang guro) 
noong Hulyo 12 para igiit ang pagpapalitaw sa mga bikti- 
ma. 

Rebolusyonaryong hustisya para sa 
mga biktima ng terorismo ng estado! 


ahigit limang taon nang ini- 
Meers ng rehimeng Arroyo 

ang todo-largang gera na ti- 
natawag nitong Oplan Bantay Laya. 
Mula nang manungkulan si Arroyo 
noong 2001, iniutos at pinabwelo | 
nito ang todo-todong pananalakay 
ng AFP, PNP, CAFGU, CVO at mga 
death squad sa mga kinokonsentra- pi’ 
hang larangang gerilya at marami- 
hang dinudukot at pinagpapatay [Y 
ang di armadong mga aktibista sa AA 
larangang ligal. = 

Ilampung libong mamamayan na 
ang nabiktima ng pamamaslang, 
pagtortyur, pambobomba, panana- 
kot, blokeyo sa pagkain at kabuha- 
yan, sapilitang ebakwasyon at iba 
pang karumal-dumal na paglabag sa 
karapatang-tao laluna sa mga pi- 
naghihinalaang base ng Bagong Hukbong Bayan 
(BHB). 

Mula 2002 ay matatag na nilalabanan na ng BHB 
ang Oplan Bantay Laya. Patuloy ang pag-igting ng 
mga taktikal na opensiba ng BHB kung saan nagaga- 
pi at pinipinsala nito ang mga yunit ng AFP at PNP. 
Gayon na lamang ang paghadlang at paggapi ng BHB 
sa Oplan Bantay Laya sa larangan ng armadong laba- 
nan. Sa desperasyon, pinatitindi ng mga duwag na pa- 
simuno nito na sina Arroyo, mga myembro ng kanyang 
Cabinet Oversight Committee on Internal Security 
(COCIS) at mga sagadsaring pasistang heneral tulad ni 


Paglaban ng mga anti- 
Arroyong grupo sa AFP 
PAHINA 5 


Mga tampok 
sa isyung ito... 


at PNP 


Mga doktor at nars, 
umaagos palabas 
ng bansa 


Jovito Palparan at kanilang mga galamay ang pagtar- 
get sa mga di armadong ligal na kalaban ng rehimeng 
Arroyo. 

Ang tumitinding pagtarget sa daan-daang lider ng 
mga grupong party list, aktibista ng mga organisa- 
syong masa, tagapagtaguyod ng karapatang-tao, abu- 
gado, pari at pastor, mamamahayag at iba pa ay ma- 
linaw na tanda ng kainutilan ng AFP at iba pang ar- 
madong galamay ng estado na hanapin at gapiin ang 
BHB. 

Hinding-hindi mapahihintulutan ng mamamayan 
at mga rebolusyonaryong pwersa na magpatuloy ang 


Panggegera ng Israel 
sa Lebanon 
at Palestine 


PAHINA 8 PAHINA 12 


Mga instruksyon sa paglilimbag 


1. Ang sinundang pahina, na eksaktong kopya ng pahina 1 maliban sa mas mapus- 
yaw ang masthead o logo ay para sa mga gumagamit ng mimeo machine o naglilimbag 
sa paraang v-type. Idinisenyo ito para hindi madaling makasira ng istensil. 


2. Pag-print sa istensil: 
Sa print dialog, i-check ang Print as image 


Alisin ang check sa Shrink oversized pages to paper size 
I-click ang Properties 


Tiyaking naka-set sa 100% ang Scaling 


a) 

b) 

k) 

d) I-click ang Advanced 
e) 

d) Ituloy ang pag-print 


3. Hinihikayat ang mga kasama na ipaabot sa panugutan ng AB ang anumang proble- 
ma kaugnay ng paglilimbag sa pamamagitan ng v-type. Magpadala ng email sa angba- 
yan@yahoo.com 


